
Datganiad
Hoffwn ddatgan taw fy ngwaith i yn unig yw’r prosiect ymchwil. Cyfeirir at waith eraill yn rhan ohono er mwyn cefnogi’r hyn rwyf am ddweud. Gallai sicrhau nid yw’r prosiect ymchwil yma yn cael ei gyflwyno mewn ymgeisyddiaeth, heblaw am fod yn rhan o radd BA Addysg Gynradd gyda SAC ym Mhrifysgol Cymru y Drindod Dewi Sant. Rwy’n ymwybodol bod unrhyw waith yr wyf wedi cyfeirio ato heb eu hychwanegu at y llyfryddiaeth yn llen ladrad. O ganlyniad felly yn arwain at fethu’r modiwl.





















Diolchiadau
Hoffwn ddiolch i ddarlithwyr y Brifysgol a Dr Sioned V Hughes am y cymorth eithriadol dros y tair flwyddyn ddiwethaf. Yn ogystal hoffwn ddiolch i staff a phlant yr ysgol fy mhrofiad dewisol am roi cymorth i mi a rhannu gwybodaeth hanfodol i fy mhrosiect ymchwil. Hyderaf fod y gefnogaeth wedi cael ei werthfawrogi wrth i mi ysgrifennu fy mhrosiect ymchwil.

Pennod 1 - Cyflwyniad

[bookmark: _Hlk3283613]Nod y traethawd yma yw darganfod a oes effaith ar hyder ac ymrwymiad disgyblion wrth iddynt ddysgu yn yr awyr agored. Bwriedir ffocysu ar yr effaith ar fechgyn a merched a hefyd y gwahaniaeth mae ysgol coedwig ac ysgol traeth yn cael ar hyder ac ymrwymiad dysgwyr. 
Penderfynwyd ar  y teitl yma oherwydd y diddordeb sydd gan yr ymchwilydd ynglŷn â dysgu yn yr awyr agored trwy gydol yr ysgol gynradd. Nodwyd gan Roald Dahl “The more risks you allow children to take, the better they learn to take care of themselves” (Independent school parent, anhysbys). Credir bod gan y dyfyniad yma neges bwerus, dylid galluogi i blant a phobl ifanc datblygu mewn modd lle derbynnir nifer o brofiadau tu fewn yr ysgol a thu fas. Dylai addysgu’r disgyblion am y byd o’u cwmpas, ac felly edrychir ymlaen tuag at ymweld ag ysgol coedwig. Nodwyd gan Donaldson (2015) bod buddion i addysgu yn yr awyr iach ar les y plant, amlygir felly'r pwysigrwydd mae dysgu yn yr awyr agored yn cael ar blant.  “Mae ymarferwyr yn cynllunio gweithgareddau hyblyg sy’n symbylol a chyffrous ac yn bodloni anghenion cwricwlwm y Cyfnod Sylfaen yn llawn.” (Estyn, 2016) Gwelir hi’n braf i ddarganfod sut y mae athrawon yn cynllunio ar gyfer sicrhau defnydd o’r awyr agored ym mhob cyfnod. Gwelir arfer proffesiynol yn Ysgol Doc Penfro wrth iddynt sicrhau bod pob disgybl yn derbyn y cyfle i addysgu yn yr awyr agored yn aml. Gwelir adroddiad o Ysgol Doc Penfro yn Atodiad 1.
Nodwyd gan Lywodraeth Cymru taw Cymru sy’n arwain y ffordd yn addysgu yn yr awyr agored ac felly’n datblygu dysgwyr i fod yn unigolion creadigol sy’n barod i gymryd risg (YAPADGOaS, 2009). Dylid sicrhau bod ysgolion ledled y wlad yn cynllunio i ddefnyddio’r awyr agored yn ddyddiol yn y Cyfnod Sylfaen, nid yn unig ar gyfer eu datblygiad academaidd ond eu datblygiad corfforol wrth iddynt symud, rhedeg, neidio a defnyddio’i chyhyrau mewn ffyrdd gwahanol nag y byddent tu fewn i’r dosbarth.
Y ddamcaniaeth yw y bydd dysgu yn yr awyr agored yn cynyddu cyrhaeddiad academaidd disgyblion yn enwedig bechgyn nid yn unig yn y Cyfnod Sylfaen ond yng Nghyfnod allweddol dau hefyd. Nod yr ymchwilydd bydd arsylwi ar ddisgyblion penodol i weld a oes gwir effaith ar addysgu yn yr awyr agored ar ymrwymiad ddisgyblion o gymharu iddynt ddysgu tu fewn yn y dosbarth. Yn ogystal bydd yr ymchwilydd yn awyddus i ddarganfod a yw dysgu yn yr awyr agored yn cael effaith wahanol ar rhai grwpiau o blant, megis plant prydau ysgol am ddim. Nodir bod y grŵp o ddisgyblion yma yn derbyn cyfleoedd na fyddent o reidrwydd yn derbyn yn y cartref, megis ysgol yng Ngogledd Cymru sy’n addysgu gwersi ar y traeth gan taw eu thema oedd ‘Y traeth’. Maent yn rhoi cyfleoedd i’r plant profi’r hyn yr ydynt yn dysgu amdano ac o ganlyniad yn cyfoethogi’r profiad o ddysgu (Estyn, 2012).
Cesglir data trwy gynnal cyfweliadau, dosbarthu holiaduron ac arsylwi ar amrywiaeth o wersi a gweithgareddau yn yr awyr agored. Wrth wneud y rhain gobeithir casglu data o werth a fydd yn rhoi mewnwelediad i’r defnydd o addysgu yn yr awyr agored yn ysgolion yng Nghymru.

Pennod 2 - Adolygiad Llenyddiaeth

2.1 Beth yw dysgu yn yr awyr agored?
Nid yw symud y bwrdd ysgrifennu tu fas yn dysgu yn yr awyr agored. Fel y nodwyd gan YAPADGOaS, (2009, tud 3) “Mae mwy i ddysgu yn yr awyr agored na chymryd gweithgareddau dan do a’u cyflawni yn yr awyr agored”.Mae’n rhaid i athrawon ddeall y gwahaniaeth rhwng cyflawni tasgau yn yr awyr agored er mwyn nodi eu bod nhw’n cynllunio ar gyfer yr ardaloedd allanol. Mae’n rhaid i athrawon dechrau deall bod angen pwrpas a rheswm am ddysgu yn yr awyr agored a bod dysgwyr yn gwneud cynnydd. Cefnoga hyn gan Estyn (2009) nodai bod yr awyr agored yn dda er mwyn gosod heriau i wir ymhelaethu ar y dysgu er mwyn sicrhau deallusrwydd llawn. Mae nifer o athrawon yn dadlau eu bod nhw’n addysgu yn yr awyr agored ond mae’n rhaid bod pwrpas i’r gweithgaredd sy’n cael eu gwneud y tu fas. Nodwyd gan Estyn (2009) a yw’r ymarferydd yn ddefnyddio’r ardaloedd allanol i’w pwrpas llawn er mwyn dangos wir ddeallusrwydd yr athrawon am ddatblygiad plant, a dylen nhw gael y cyfle i ddysgu tu fas. Mae rhoi gweithgareddau tu fas y gellir cael ei wneud mewn tu fewn ddim o reidrwydd yn cyfri fel dysgu yn yr awyr agored. Nodir bod dysgu effeithiol yn yr awyr agored yn digwydd pan mae dysgwyr yn arbrofi, darganfod ac yn dysgu am y natur a’r byd o’u cwmpas, gan ddatblygu gwybodaeth a sgiliau newydd (Institute for outdoor learning, 2018). Gwelir dysgu yn yr awyr agored yn un o flaenoriaethau'r Cyfnod Sylfaen ym mhob ysgol. Nodir gan Estyn (2011, tud 1) “Yn y rhan fwyaf o achosion, mae mwynhad, lles, ymddygiad, gwybodaeth y plant a’u dealltwriaeth o’r byd, a’u datblygiad corfforol, yn gwella o ganlyniad i ddefnyddio’r awyr agored.” Er hyn dadleuir nid yw’r awyr agored yn cael ei ddefnyddio i’w potensial llawn er mwyn ddatblygu creadigrwydd, llythrennedd, rhifedd a chymhwysedd digidol y plant (Estyn, 2011). Yn deillio o hyn mae awgrym fod ymrwymiad a mwynhad y dysgwyr yn cynyddu wrth iddynt dreulio amser yn yr awyr agored (Estyn, 2011), yn enwedig i’r plant yn y Cyfnod Sylfaen. Maent yn ddatblygu agwedd bositif tuag at waith oherwydd eu bod nhw wir yn mwynhau’r gweithgareddau yn yr awyr agored. Wrth sicrhau nifer o weithgareddau hwylus yn yr awyr agored gobeithir bydd cyraeddiadau addysgol y dysgwyr yn cynyddu, a fyddent yn datblygu sgiliau gydol oes. Lansiwyd  ‘wythnos dysgu yn yr awyr agored Cymru’ rhwng y 1af ar 7fed o Ebrill 2019. Y nod ar gyfer yr wythnos yma oedd dathlu’r gwaith sy’n cael ei wneud yn yr awyr agored yng Nghymru. Yn ogystal ag ysbrydoli athrawon a rhieni i wneud dysgu yn yr awyr agored yn rhan o fywyd ysgol y plentyn (Cyfoeth Naturiol Cymru, 2019). Cydnabyddir bod addysgu yn yr awyr agored yn datblygu sgiliau craidd dysgwyr megis datrys problem a chyfathrebu, yn ogystal â sicrhau bod pob unigolyn yn cyfrannu tuag at ofalu am y byd a’r amgylchedd (Cyfoeth Naturiol Cymru, 2019). Yn ogystal mae unigolion yn datblygu hyder a pharch tuag at y natur o’i chwmpas, nodwyd gan Clarke (2018) mae newid o’r ystafell dosbarth i’r awyr agored yn ffordd hynod o effeithiol o greu’r cysylltiad gyda natur. Felly dylid sicrhau bod ysgolion yn ymuno ag ymgyrchion megis ‘wythnos dysgu yn yr awyr agored Cymru’ er mwyn sicrhau’r cysylltiad â’r amgylchedd a’r natur.
Noda Mickelburgh (2018) am theory Susan Isaccs. Teimla Isaccs pwysigrwydd sicrhau bod digon o le i ddysgwyr addysgu tu fewn a thu fas gan alluogi iddynt osod gemau i fyny heb iddynt boeni am orfod clirio’r gemau yn y pendraw. Noda Isaccs byddai hyn yn dangos amynedd a ffocws y dysgwyr yn ogystal â sicrhau eu bod nhw’n cymryd cyfrifoldeb o’u hamgylchedd eu hunain.

2.2  Ysgolion coedwig ag Ysgol y Traeth
Defnyddir ysgolion coedwig i ddatblygu dysgwyr yn emosiynol, deallusol ac yn gorfforol, yn ogystal maent yn ffyrdd o ddatblygu unigolion yn gymdeithasol (Carmarthenshire Forest School, anhysbys). Mae’n wybyddus bod ysgolion coedwig yn rhoi sgiliau ychwanegol i ddysgwyr wrth iddynt fod allan yn yr awyr agored. Bydd dysgwyr yn datblygu sgiliau megis torri coed, adeiladau, yn ogystal maent yn ddysgu am y byd o’u cwmpas. “Arweinir y sesiynau hyn gan arweinydd ysgol goedwig gymwysedig a chynigir profiadau dysgu ymarferol a gweithredol sy’n annog plant i archwilio a herio’u hunain” (YAPADGOaS, 2009, tud 6), wrth wneud hyn bydd hunan hyder disgyblion yn cynyddu a bydd mwy o barch tuag atyn nhw eu hunain a’r natur sydd o’u cwmpas. Mae’r sesiynau ysgol coedwig yn cael eu rhedeg gan arweinwyr lefel 3 ond er hyn mae’r gweithgareddau yn cael eu dewis gan y dysgwyr. Ategir bod llais y dysgwyr yn hynod o bwysig ac o ganlyniad bydd pob peth sy’n cael eu dysgu yn bwrpasol ac yn berthnasol. Nodwyd gan Donaldson (2015) dylai popeth sy’n cael eu haddysgu yn berthnasol a bod pwrpas i’r gwersi, yn bendant mae pwrpas i wersi ysgol coedwig. Bu grwpiau yn ymweld ar ysgol coedwig yn wythnosol am isafswm o 10 wythnos. Mae’r cyfle i’r dysgwyr allu ymgyfarwyddo gyda’r safle, a bydd perchnogaeth dros yr amgylchedd (YAPADGOaS, 2009). Hefyd mae Ysgol y Traeth. Mae nifer o ysgolion yn ddigon ffodus i fyw yn agos i’r arfordir ac felly maent yn cymryd mantais o’r traeth. Bu ysgolion yn mynd a grwpiau o blant i’r traeth naill ai i ddysgu am y traeth a’r amgylchedd neu mae rhai yn dewis i wneud gwers drawsgwricwlaidd ar y traeth. Yn gyd fynd a’r ysgol goedwig maent yn cael ei arwain gan athrawon lefel 3. Mae’r un fath o sgiliau yn cael eu datblygu yn yr ysgol coedwig a’r ysgol traeth. Cyfoethogir dysgu gan ddefnyddio’r math yma o ddysgu gan fod y dysgwyr yn derbyn cyfleoedd hollol wahanol nag erioed. Nodir nid yn unig mae manteision yn addysgol ond hefyd maent yn datblygu sgiliau megis gweithio fel tîm a chydweithio, yn ogystal â derbyn yr awyr iach sydd o fudd iddynt wrth dyfu (Weale, 2019). Cefnoga hyn gan Knight (2011) wrth nodi bod ysgolion coedwig yn rhoi’r cyfleoedd i blant ddatblygu. Noda Knight (2011) y gwaith mae ysgolion coedwig yn gwneud er mwyn sicrhau cyrhaeddiad academaidd, hunan hyder yn ogystal â sicrhau presenoldeb.  Atgyfnerthir  y datblygiad gall ysgolion coedwig wneud i hunan barch y dysgwyr ac yn galluogi iddynt gymryd risg, sy’n elfen bwysig i ddatblygiad yr unigolyn (Rosaleen, 2012). Nodwyd gan Estyn (2017) mewn adroddiad Ysgol Tavernspite, eu bod nhw’n defnyddio’r awyr agored ac ysgolion goedwig i gyfoethogi’r dysgu. Megis ei ddefnydd o ddatblygu llythrennedd trwy sicrhau bod disgyblion yn derbyn y cyfle i drafod ysgol coedwig a’u hoff bethau am ysgol  coedwig. Yn ogystal byddai disgyblion blwyddyn 6 yn defnyddio’u profiadau yn ysgol coedwig er mwyn datblygu a chwblhau tasgau cymhwysedd digidol.  

2.3 Rôl athrawon
Er mwyn gwneud y gorau allan o’r ardaloedd allanol yn ysgolion ceisiwyd sicrhau’r defnydd o bob cornel a phob ardal yn yr awyr agored er mwyn cynnig nifer o gyfleoedd a phrofiadau i ddysgwyr. “Bydd angen i ymarferwyr feddwl sut y gall plant brofi’r Meysydd Dysgu mewn ffordd mor gyfannol â phosibl yn yr awyr agored” (YAPADGOaS, 2009, tud 7). Bydd rhaid sicrhau bod yr un pwyslais yn cael ei roi ar weithgareddau tu fas ag sydd yn cael ei rhoi ar weithgareddau tu fewn i’r dosbarth. Bydd rhaid i ymarferwyr ddeall bod cynllunio darpariaethau a gweithgareddau ffocws tu fas yr un mor bwysig â thu fewn.  Mewn meithrinfa yng Nghymru mae pob aelod o staff yn fynychu diwrnodau hyfforddiant er mwyn sicrhau bod pawb yn deall pwysigrwydd yr awyr agored ar ddatblygiad plant (Estyn, 2016). Er bod llawer o athrawon yn gwneud y gorau o’r ardaloedd allanol awgryma Estyn yn erthygl gan y BBC (2011) nid yw athrawon y Cyfnod Sylfaen yn defnyddio’r amgylchedd allanol i’w botensial llawn er mwyn ddatblygu sgiliau darllen ac ysgrifennu, yr iaith Gymraeg, creadigrwydd a’u sgiliau cymhwysedd digidol. Nodwyd yn yr erthygl nad yw athrawon yn cyflawni eu rôl gan alluogi i ddysgwyr chwarae yn yr awyrgylch allanol a dysgu ar yr un pryd. Gan ddilyn esiampl o ysgolion Scandanafia dylid sicrhau bod dysgwyr yn defnyddio’u menter gan ddatblygu yn yr awyr agored (BBC, 2011). Mae athrawon yn chwarae rôl hanfodol wrth sicrhau eu bod nhw’n cynllunio digon o gyfleoedd i ddisgyblion i fod allan yn yr awyr agored yn chwarae, dysgu ac yn cymryd risg. Maent yn galluogi iddynt gyfathrebu gyda’u cyd ddisgyblion a gweithio fel rhan o dîm. Nodwyd gan Pickering (2017) dylid cynnig cyfleoedd i’r dysgwyr creu amcanion eu hunain gan chwarae’n rhydd yn hytrach na’r athrawon yn dweud wrthynt yn union beth i’w wneud. Wrth wneud hyn mae dysgwyr yn dysgu yn fwy gan ddefnyddio’i chreadigrwydd a’u menter. Er bod rôl athrawon yn hanfodol, mae rôl rhieni a gofalwyr yr un mor bwysig. Nodir bod y dysgwyr yn cael fwy o brofiad yn yr awyr agored pan mae athrawon a’r rhieni/gofalwyr yn cydweithio er mwyn sicrhau cynnig cyfleoedd i’r dysgwyr (YAPADGOaS, 2009).

2.4  Manteision ac anfanteision
Mae addysgu yn yr awyr agored yn cael nifer o fanteision ar addysg y dysgwyr. Maent yn arwain tuag at ddysgwyr iach a hyderus sydd yn ôl Donaldson (2015) yn mynd i sicrhau eu bod nhw’n datblygu’r sgiliau perthnasol er mwyn byw bywyd. Yn ogystal byddent yn barod i ddatrys problemau a chyfrannu tuag at weithgareddau corfforol a fydd yn y pendraw yn sicrhau unigolion iachus. Yn ail mae addysgu yn yr awyr agored yn gallu digwydd yn unrhyw bwnc boed yn bwnc creadigol neu’n gwers Cymraeg neu Saesneg. Nodir maent yn sicrhau ymrwymiad a bod dysgwyr yn mwynhau wrth ddysgu, gellir cefnogi datblygiad grwpiau o ddisgyblion ac arddangos sut gellir addysgu gwersi o werth yn yr amgylchedd allanol (Waite, 2017). Er hyn nodir yr her sy’n gysylltiedig ag addysgu yn yr amgylchedd allanol megis amseri. Byddai rhai yn dadlau nid yw’r cwricwlwm yn caniatáu digon o amser i alluogi defnyddio’r awyr agored i’w botensial llawn er mwyn addysgu i’r lefel gorau posib (Waite, 2017). 
Yn ogystal â manteision i addysgu yn yr awyr agored tu fewn muriau’r ysgol mae yna hefyd manteision i’r ysgolion coedwig ac ysgolion traeth. Ategir bod addysgu plant am y natur sydd o’i chwmpas yn ogystal â thorri coed yn sicrhau eu bod nhw’n cymryd risg ac yn datblygu. O ganlyniad byddent yn derbyn perchnogaeth ac yn addysgu sut i ofalu am eu byd o’u chwmpas yn ogystal â’i hunain (Forest School Wales, 2019).  Hefyd maent yn sicrhau eu bod nhw’n ymwybodol o’r risgiau gall ddigwydd a bod nhw’n creu asesiadau risg. Wrth wneud hyn ni fydd y dysgwyr yn debygol o gael damwain ac felly yn dysgu ac yn aeddfedu.
Gwelir mantais enfawr i fechgyn addysgu yn yr amgylchedd tu fas i’r dosbarth. Nodwyd gan Hollyhock (anhysbys), bod bechgyn yn datblygu yn wahanol i ferched. Tra bod merched yn llwyddo ac yn datblygu’n academaidd yn gyntaf mae bechgyn yn datblygu’r cysyniad o symudiad ac ymwybyddiaeth orfodol. O ganlyniad felly maent am wneud synnwyr os mae bechgyn yn derbyn y cyfle i addysgu tu fas yn fwy aml er mwyn iddynt ddatblygu ar y rhain. Yn ogystal nodir bod ymrwymiad bechgyn yn is na ferched ac felly dylid galluogi’r cyfle iddynt symud, rhedeg, darganfod er mwyn sicrhau’r ymrwymiad gorau phosib. Er hyn dadleuir bod yr awyr agored hefyd yn cael effaith mawr ar ferched yn enwedig yn y blynyddoedd hun yr ysgol. Mae merched yn tueddu o gael problemau lles ac felly maent yn hanfodol i sicrhau bod nhw hefyd yn cael y cyfle i weithio yn yr awyr agored. Nodwyd gan Outdoor classroom day, (2018) mae treulio amser yn yr awyr agored yn mynd i sicrhau gwelliant i iechyd meddwl disgyblion ac yn lleihau straen i fechgyn a merched. Mae’r rhyddid gellir derbyn wrth wneud tasgau yn yr awyr agored yn mynd i helpu lles yr unigolyn, felly dylid sicrhau taw nid yn unig bechgyn sy’n derbyn y cyfle i weithio yn yr awyr agored (Education Business, anhysbys).
Mae nifer o ysgolion yn dadlau eu bod nhw’n sicrhau'r defnydd o’r awyr agored wrth addysgu, ond er hyn, mewn llawer o ysgolion yn y Cyfnod Sylfaen yn unig mae’r defnydd o’r awyr agored. Nodir nad yw’r awyr agored yn cael ei ddefnyddio cymaint nag y dylai oherwydd diffyg hyder yr athrawon. Gellir cael effaith ar y dysgwyr os nad yw’r athrawon wedi derbyn y cyfle i addysgu tu fas eu hunain pan oeddent yn ifanc ac felly o ganlyniad gall hyn arwain at ddiffyg hyder (Chantrell, 2015). Mae athrawon yn hapus yn gynllunio gwers arferol sy’n unol a’r cwricwlwm ond er mwyn sicrhau datblygiad plentyn mae’n rhaid i athrawon cynllunio gwersi i ddigwydd tu fas. Nodwyd gan Nundy, Dillon a Dowd (2009) dylai athrawon dderbyn hyfforddiant i addysgu gwersi o werth yn yr awyr agored ac felly o ganlyniad i’r hyfforddiant bydd hyder athrawon yn cynyddu ac fe welir mwy o athrawon yn addysgu y tu fas.























Pennod 3 - Methodoleg

Yn y bennod hon bwriedir trafod y fethodoleg a ddefnyddir yn ystod y prosiect ymchwil. Dilynwyd y canllawiau BERA  (2018). Wrth wneud yr ymchwiliad a chrëwyd ffurflen foeseg a welwyd yn Atodiad 2. Er mwyn cynnal gwaith ymchwil proffesiynol dilynwyd y Ddeddf Diogelu Data (1998) yn ogystal deallir pwysigrwydd moeseg wrth gynnal yr ymchwiliad. Pwysleisia’r NSPCC
 “Consent is possibly the largest and most complicated issue for researchers hoping to involve children in a study. It's best practice to ensure that all research participants fully understand the research so that they can give their permission to be part of it - known as informed consent.”(NSPCC, 2018).
 Deallir bod hawl gan unrhyw blentyn tynnu allan o’r ymchwiliad ar unrhyw adeg os nad ydynt yn dymuno cymryd rhan yn bellach. Yn ogystal cydnabyddir pwysigrwydd gofyn caniatâd yr unigolyn cyn cynnal yr ymchwiliad er mwyn sicrhau bod y cyfranogwyr yn hapus ac yn deall yr hyn a gofynnir. 
Penderfynwyd defnyddio cyfweliadau, holiaduron ac arsylwadau gwersi fel dulliau ymchwil ar gyfer y prosiect. Penderfynwyd cyfweld ag athrawon a staff yr ysgol yn ogystal â chynnal sgyrsiau anffurfiol gyda’r plant. Pwysig oedd sicrhau bod y cyfranogwyr yn hapus i gyfrannu ac yn ymwybodol y galle’n nhw penderfynu tynnu allan ar unrhyw adeg. Galluoga cyfweliadau i gyfranogwr ymhelaethu ar ei atebion ac ateb unrhyw gwestiynau ychwanegol. Yn wahanol i rai dulliau ymchwil eraill gellir dod o hyd i farn y cyfranogwyr, ac o ganlyniad derbyniwyd nifer o farnau gwahanol. Cyfwelwyd a thri athro a oedd yn gysylltiedig gydag addysgu yn yr awyr agored ac felly o ganlyniad derbyniwyd atebion hollol wahanol. Mantais arall oedd bod nifer ohonom yno i gyfweld ar unigolyn ac yn gofyn cwestiynau gwahanol am addysgu yn yr awyr agored, felly casglwyd data am nifer o agweddau gwahanol ynglŷn â’r un maes. Cynhaliwyd y cyfweliad gydag ychydig o wybodaeth gefndirol am y maes ond wrth i’r cyfweliad barhau dysgwyd nifer o bethau defnyddiol a chasglwyd llawer o ddata newydd. Nodwyd gan Cohen, Manion, Morrison (2013) bod cyfweliadau anstrwythuredig yn ddefnyddiol i ddarganfod a dysgu mwy o wybodaeth am y maes nad oeddent yn gwybod yn flaenorol. Amlygwyd taw cyfweliad anffurfiol oedd gan recordio llais y cyfranogwr gyda chaniatâd. Er hyn nodwyd gan Cohen, Manion, Morrison (2013) bod rhaid paratoi cwestiynau a sicrhau strwythur.
Fodd bynnag, gwelwyd anfanteision wrth gynnal cyfweliadau gan eu bod yn cymryd amser i gynnal cyfweliadau. Defnyddiwyd llawer o amser i baratoi cwestiynau a chyfweld a’r unigolyn ac o ganlyniad nid oedd amser yn caniatáu cyfweld a mwy na 3 o bobl. Atgyfnerthir hyn  gan Tayie (2005) pan ddywed bod nifer y cyfranogwyr yn isel o ganlyniad i ddiffyg amser. Er hyn yn wahanol i rai dulliau ymchwil mae’r data a gasglwyd yn hynod o ddefnyddiol ac o werth yn enwedig gan fod barn wahanol gan bawb. Anfantais arall yw y gwastraffir amser wrth gymryd nodiadau (DeFranzo, 2014). Cofnodwyd ymatebion ar y pryd er bod y cyfweliadau yn cael eu recordio, bydd well defnydd o amser os recordiwyd y cyfweliad yn unig ac yna cofnodi’r atebion yn dilyn y cyfweliad.
Danfonwyd holiaduron allan i staff yr ysgol. Ysgrifennwyd yr holiadur fel grŵp gan fod tair yn ymchwilio i’r un maes gan leihau’r baich gwaith ac amser. Er bod llawer o ddata mae danfon holiadur allan i gyfranogwyr yn risg. Mae’n rhaid ystyried a yw’r wybodaeth a dderbyniwyd yn fanwl gywir ac yn wir, yn ogystal ystyriwyd faint o atebion a dderbyniwyd yn ôl (Cohen, Manion a Morrison,  2013). Manteision holiadur yw eu bod yn ymarferol a gellir targedu grwpiau o bobl a gofyn cwestiynau penodol, yn ogystal gellir dewis ym mha fformat mae’r cwestiynau (Debois, 2019). Yn ogystal maent yn ffordd gyflym o gasglu data. Penderfynwyd rhoi terfyn amser ar yr holiadur sef 2 diwrnod, er mwyn sicrhau bod y cyfranogwyr yn cwblhau’r holiadur yn yr amser penodol. Er hyn darganfuwyd nad oedd pawb wedi llwyddo i gwblhau’r holiadur am nifer o resymau gwahanol ac felly ni dderbyniwyd nifer helaeth o ymatebion. Gellir dadansoddi’r holiadur yn rhwydd gan fod yna cymysgedd o gwestiynau agored a chaeedig ac nid oedd ormod o gwestiynau. Penderfynwyd  gofyn llai  o gwestiynau o ganlyniad i amseru. Deallir bod amser yn yr ysgol yn brin ac nid yw athrawon eisiau gwario gormod o amser yn ateb y cwestiynau.
Yn ogystal arsylwyd gwersi yn yr awyr agored. Arsylwyd gwersi arferol gyda’r defnydd o’r awyr agored yn ogystal â gwersi yn yr ysgol coedwig a thraeth. Manteision arsylwadau yw y galla rhai athrawon ymddwyn yn wahanol wrth wybod eu bod nhw’n cael eu harsylwi, ac y byddai rhai yn sicrhau defnyddio’r ardaloedd allanol er taw nid dyna oedd y cynllun. Er hyn, teimlwyd bod hyn yn fanteisiol gan eu bod eisiau dangos beth allai ddigwydd ar ddiwrnod arferol er mwyn defnyddio’r ardal allanol. Yn ogystal mae’n fantais fawr oherwydd arsylwyd nifer fawr o wersi a gweithgareddau mewn amser byr felly maent yn broses gyflymach na rhai dulliau eraill defnyddiwyd.  Er hynny, dadleir bod arsylwi ond yn rhoi ychydig o gefndir a gwybodaeth i ni oherwydd nid ydynt yn trafod ac yn siarad gyda’r athrawon na’r plant (The Upfront Analytics Team, 2015). I ryw raddau bydd cynnal cyfweliad yn rhoi mwy o wybodaeth ddefnyddiol na fydd arsylwad, er hyn trafodwyd ychydig o’r digwyddiadau gyda’r plant ac roeddent yn rhoi mewnwelediad o’r awyr agored sy’n cael ei ddefnyddio’n ddyddiol.
Gwelwyd heriau gyda’r dulliau ymchwil a ddefnyddiwyd, megis diffyg ymateb gyda’r holiaduron neu amseru gyda’r cyfweliadau.  Os derbyniwyd y cyfle i ail wneud yr ymchwil bydd aros gyda’r cyfranogwyr tra eu bod nhw’n ateb yr holiadur yn sicrhau eu bod nhw’n ateb pob cwestiwn yn llawn. Yn ogystal byddai aros gyda’r cyfranogwyr yn sicrhau yr ydynt yn deall pob cwestiwn gan taw dyma un o’r anfanteision o wneud holiadur gan taw efallai nid ydynt wedi deall ystyr y cwestiwn a ofynnwyd (Debois, 2019). Ond ar y cyfan casglwyd llwyth o wybodaeth gellir defnyddio yn ystod y prosiect ymchwil.
























Pennod 4 - Canlyniadau a Thrafodaeth
Yn yr adran hon bwriedir trafod canlyniadau’r ymchwiliad ynghyd a’r adolygiad llenyddiaeth. Darparwyd holiaduron i athrawon a staff yr ysgol yn ogystal ag arsylwadau a chyfweliadau. Gwelir enghreifftiau o’r holiaduron a’u hatebion yn Atodiad 3 chwestiynau ar gyfer y cyfweliadau yn Atodiad 4.
4.1 Canlyniadau’r holiaduron
Cynlluniwyd holiaduron i athrawon yr ysgol er mwyn ddarganfod mwy am addysgu yn yr awyr agored. Cafwyd 5 holiaduron yn ôl gydag 3 yn datgelu eu bod nhw’n athrawon yng Nghyfnod allweddol 2 gyda 2 yn y Cyfnod Sylfaen.
 Gofynnwyd i’r athrawon pa mor aml mae ffocws y dysgu yn cael eu gwneud yn yr amgylchedd allanol. Gwelwyd y canlyniadau yn y graff isod.  

Ffigwr 1: Graff cylch sy’n dangos pa mor aml mae ffocws y dysgu yn cael eu gwneud yn yr amgylchedd allanol.
Darganfuwyd bod dros hanner yr athrawon yn sicrhau’r defnydd o’r awyr agored yn ddyddiol, nodwyd gan Council for learning outside the classroom (2009) yn bendant dylai dysgwyr yn y blynyddoedd cynnar addysgu tu fas o’r ystafell dosbarth yn ddyddiol. Yn ogystal dylai addysgu yn yr awyr agored bod yn hanfodol ac nid opsiwn ychwanegol, dylid derbyn cyfleoedd aml ac yn gyson i ddysgu a darganfod allan yn yr awyr agored. Er bod 60% yn addysgu yn yr amgylchedd allanol yn ddyddiol awgrymir bod 81% o athrawon y Deyrnas Unedig yn nodi nid oes digon o ddefnydd yn cael eu gwneud o’r awyr agored a dylid sicrhau mwy o ddefnydd (Outdoor classroom day, 2018). Yn ogystal mae gan athrawon rheswm am ddim addysgu yn yr awyr agored. Nodwyd bod 45% o’r athrawon yn y DU yn cytuno nad ydynt yn addysgu yn yr awyr agored yn aml oherwydd pwysau’r cwricwlwm (Outdoor classroom day, 2018). Cytunwyd nifer o athrawon yn enwedig athrawon Cyfnod Allweddol 2, nid oes digon o amser i alluogi plant i addysgu yn yr awyr agored gan fod pwysau mawr ar sicrhau bod gwaith yn llyfrau dysgwyr a sicrhau cynnydd.

Gofynnwyd a oes unrhyw  effaith ar ymrwymiad a chyrhaeddiad dysgwyr wrth ddysgu yn yr awyr agored. Gwelir bod pob ateb wedi nodi yn bendant bod dysgu yn yr awyr agored yn effeithio ar ymrwymiad a chyrhaeddiad dysgwyr. Nodwyd yn un holiadur bod yr awyr agored yn annog dysgwyr i ddatblygu eu sgiliau megis datrys problem, llafar, cyfathrebu, cydweithio, yn ogystal â sicrhau eu bod yn ddysgwyr mwy galluog. Er hyn nodwyd gan un athro er bod yr awyr agored yn effeithio ar ymrwymiad a chyrhaeddiad dysgwyr mae’n dibynnu ar yr unigolyn. I ran fwyaf maent yn well ganddynt i fod tu fas ond i rai nid yw’r awyr agored yn gwneud unrhyw wahaniaeth iddynt.
Nodwyd yn un holiadur bod dysgwyr yn edrych ymlaen at ddysgu yn yr awyr agored ac felly yn dangos mwy o ymrwymiad tuag at y gwaith oherwydd eu bod nhw yn yr amgylchedd allanol. Dadleuir er bod plant ifanc yn y Cyfnod Sylfaen yn dangos mwy o ymrwymiad yn  yr awyr agored wrth i’r dysgwyr henaeddio a chyrraedd Cyfnod Allweddol 2 nid o reidrwydd bydden nhw’n dangos yr un cynnwrf i ddysgu tu fas (Hollyhock, 2014). Gellir dadlau felly taw dyma un rheswm pam nad yw’r awyr agored yn cael eu defnyddio yn gyson trwy Gyfnod Allweddol 2.
Noda’r cyfranogwyr bod lles y disgyblion yn gwella wrth iddynt ddysgu yn yr awyr agored, maent yn hapusach ac yn dangos fwy o hyder wrth wneud tasgau. Dangoswyd mwy o ymdrech i gyfrannu tuag at tasgau ac yn barod i wneud camgymeriadau. Gellir dadlau taw oherwydd yr awyrgylch gwahanol neu oherwydd nad ydynt yn gyfyngedig i’r ystafell dosbarth. Nodwyd gan Jenkin (2016) bod yr amgylchedd allanol yn cynyddu hyder dysgwyr ac maent yn canolbwyntio’n fwy yn yr awyr agored. O ganlyniad felly dangosir mwy o ymrwymiad i fywyd ysgol.
Yn gyd fynd gyda’r cwestiwn blaenorol gofynnwyd pa strategaethau defnyddir i sicrhau ymrwymiad dysgwyr a ddatblygiad i les disgyblion yn yr amgylchedd allanol. Nodwyd gan un cyfranogwr bod llais y dysgwyr yn hynod o bwysig er mwyn sicrhau ymrwymiad, maent yn sicrhau bod dysgwyr yn dysgu am yr hyn sydd o ddiddordeb iddyn nhw. Awgrymir dysgwyr eu bod nhw’n hoff o weithgareddau sy’n helpu iddynt ddeall y ‘byd go iawn’ (Llywodraeth Cymru, 2016), yn bendant mae addysgu yn yr awyr agored yn sicrhau hyn. Cytunwyd YAPADGOaS (2009) gan taw’r dysgwyr sy’n rheoli’r sesiynau a’i fod yn cael ei liwio o ddychymyg y dysgwyr. Yn enwedig os ydynt yn dysgu yn yr ysgol coedwig, gallent addysgu am y natur o’i chwmpas ar fyd maent yn byw ynddo. Yn ogystal mae sicrhau bod gweithgareddau trawsgwricwlaidd yn digwydd yn yr awyr agored yn hanfodol, maent yn sicrhau cynnydd yn llythrennedd a rhifedd o ganlyniad iddynt fod yn drawsgwricwlaidd. Nodwyd bod dysgwyr yn fwy hyderus ac yn barod i wneud camgymeriadau ac felly’n gwneud mwy o gynnydd.
Gofynnwyd i’r athrawon beth yw’r her fwyaf wrth sicrhau addysgu yn yr awyr agored. Nodwyd un taw’r her fwyaf yw sicrhau bod y dysgu yn yr awyr agored yn bwrpasol a bod y dysgwyr am wneud cynnydd. Nodwyd gan Council for learning outside the classroom (2019) bod addysgu yn yr awyr agored yn sicrhau bod gan ddisgyblion sgiliau gydol oes ac yn rhoi profiadau newydd i’r disgyblion. Maent yn hanfodol i sicrhau bod popeth yn cael eu gwneud am reswm, wrth wneud hyn bydd y dysgwyr yn gallu cyrraedd eu potensial llawn. Er hyn nodwyd rhai athrawon taw’r adnoddau a’r tywydd yw’r her fwyaf. Gellir dadlau taw cyfle arbennig o dda yw tywydd gwael i ddysgu yn yr awyr agored. Gellir dysgu am y tymhorau gwahanol yn ogystal ag ysbrydoli athrawon i addysgu gwersi anhygoel (Ling, 2013). Er bod rhai athrawon yn dadlau ni all gwersi digwydd yn yr awyr agored yn dywydd gwael dadleuir arweinwyr ysgolion coedwig taw esgusodion yw’r tywydd. Dylid addysgu ym mhob tywydd boed yn braf neu’n wael. Mae gan nifer o ysgolion gwisg tywydd gwael i’r disgyblion gellir gwisgo er mwyn addysgu tu fas.
Yn ogystal gofynnwyd i’r cyfranogwyr pwy sy’n dangos mwy o ymrwymiad yn dysgu yn yr awyr agored. Gwelir y canlyniadau yn ffigwr 2 isod.

Ffigwr 2: Graff cylch i ddangos pwy sy’n ymrwymo’n fwy i weithgareddau yn yr awyr agored.
Gwelir o’r canlyniadau yn y graff bod bechgyn a merched yn ymrwymo i weithgareddau yn yr awyr agored. Nodwyd eu bod nhw’n fwy na hapus i gyfrannu tuag at weithgareddau yn yr awyr agored ac yn fwy hyderus i gymryd risg. Er hyn noda’r athrawon  bod bechgyn yn fwy parod i wneud gweithgareddau mwy peryglus neu newydd iddynt tra bod merched yn cymryd eu hamser i ymgyfarwyddo gyda’r dasg. Byddai rhai yn dadlau taw bechgyn sy’n ymrwymo’n fwy yn yr awyr agored. Er hyn dadleuir bod bechgyn yn ddysgwyr bywiog ac felly angen y cyfleuoedd i fod yn rhydd (Primary National Strategy, 2007) ac felly am ymrwymo’n fwy pan maent yn derbyn y cyfle i weithio tu fas.
Darganfuwyd o ganlyniadau’r holiadur bod addysgu yn yr awyr agored yn sicr yn cynyddu ymrwymiad y dysgwyr a hefyd yn effeithio ar eu hunan hyder. Maent yn ffordd hynod o effeithiol er mwyn sicrhau cynnydd yn lles unigolion ac yn rhoi’r cyfle iddynt arbrofi profiadau newydd.

4.2 Canlyniadau arsylwi a’r cyfweliadau
Arsylwyd amrywiaeth o wersi yn yr ysgol ac yn ysgol coedwig ac ysgol traeth. Wrth arsylwi darganfuwyd bod defnydd o’r awyr agored yn is yn Gyfnod Allweddol 2 oni bai am yn ystod ysgol coedwig neu ysgol traeth. Y rheswm am hyn yw diffyg amser ac adnoddau ond yn ogystal hyder yr athrawon. Noda’r arweinydd ysgol coedwig bod diffyg hyder gydag athrawon Cyfnod Allweddol 2 i addysgu yn yr awyr agored yn aml. Nodwyd gan Chaney (2018) bod llawer iawn o athrawon yn osgoi addysgu gwersi tu fas oherwydd diffyg hyder. Mae rhai yn poeni am yr heriau gall codi a’r risg o addysgu gwersi y tu fas, er hyn mae nifer o gyrsiau hyfforddiant ar gael i athrawon magu hyder er mwyn sicrhau eu bod nhw’n cynllunio gwersi gwerth chweil yn yr awyr agored.  
Arsylwyd gwers yn cael ei gynnal yn y goedwig, roedd y dysgwyr yn mwynhau ac yn ymrwymo’n llwyr i’r tasgau. Roedd disgyblion yn cydweithio ac yn cyfathrebu gyda disgyblion eraill o oedrannau gwahanol. Noda’r rheolwr bod y dysgwyr yn annibynnol yn y goedwig ac yn cyflawni tasgau na fyddent o reidrwydd yn cyflawni tu fewn i’r ystafell dosbarth. Arsylwyd bachgen ym mlwyddyn 6 a oedd yn dawel yn y dosbarth ac yn dioddef o ddiffyg hyder. Wrth i’r disgybl addysgu yn yr awyr agored roedd yn blodeuo. Cymerodd rhan ym mhob tasg, roedd yn cydweithio ac yn cyfathrebu gyda’r disgyblion a’r athrawon. Roedd y bachgen wir yn mwynhau wrth fod allan yn yr awyr agored. Nodir bod hunan hyder dysgwyr yn cynyddu yn ogystal mae gymaint o fuddion corfforol wrth i blant fod allan yn yr awyr agored (OgoSport, 2017).
Cyfwelwyd ag arweinwr ysgol coedwig ag ysgol traeth, dywed bod yr awyr agored yn sicrhau bod ymrwymiad dysgwyr o deuluoedd dan anfantais yn cynyddu. Maent yn cael profiadau na fydden nhw o reidrwydd yn derbyn adref. Cytunwyd Council for Learning Outside the Classroom (2019) bod yr awyr agored yn rhoi cyfleuoedd i’r dysgwyr o deuluoedd dan anfantais ac yn sicrhau eu bod nhw’n datblygu nifer o sgiliau bywyd pob dydd.
Dywed gan arweinwr yr ysgol goediwg “If it was on the curriculum in KS2 they would do it”. Awgrymai nid yw athrawon yng Nghyfnod Allweddol 2 yn sicrhau eu bod nhw’n defnyddio’r awyr agored yn eu gwersi oherwydd nid yw’n gofyniad yn y cwricwlwm. Mae’r cyfrifoldeb gyda’r athrawon i roi’r cyfleoedd yma i’r dysgwyr. Yn ogystal dywed bod angen mwy o gyfleoedd i’r dysgwyr profi gwersi yn yr awyrgylch allanol megis y goedwig neu’r traeth. Dywed yr her fwyaf o ran mynd a disgyblion allan i’r ysgol coedwig a thraeth yw’r drafnidiaeth. Ni does digon o bobl, na cheir er mwyn teithio i’r goedwig a’r traeth yn gyson ac o ganlyniad mae’r dysgwyr yn colli cyfleuoedd.
Dywed gan yr arweinwr ,y broblem gyda’r defnydd o’r awyr agored yn y Cyfnod Sylfaen yw bod y gweithgareddau allanol yn cael eu rhedeg gan y cynorthwyydd. Er bod gan y cynorthwyydd brofiad ni ddylid addysgu'r dysgwyr tu fas yn gyson. Dylid athrawon addysgu gwersi tu fas yn ogystal yn hytrach nag addysgu gwersi tu fewn er mwyn sicrhau gwaith yn y llyfrau. Dywed Monbiot (2017), mae’r athrawon gorau yn greadigol ac yn ysbrydoli dysgwyr i ddysgu, felly pam nad ydynt du fas gyda’r dysgwyr yn sicrhau eu bod nhw’n derbyn profiadau bywyd go iawn, wrth fod yn greadigol a sicrhau cynnydd.
Cyfwelwyd ag athrawes ym mlwyddyn 2, a’i swydd yn yr ysgol oedd cydlynydd yr awyr agored. Dywed bod llais y disgybl y hynod o bwysig wrth gynllunio er mwyn sicrhau bod y disgyblion yn dangos ymrwymiad a chyffro i’r gweithgareddau. Yn ogystal nodwyd bod bechgyn yn fwy parod i dreialu pethau newydd gan fod llawer o’r merched yn llai awyddus i wneud y gweithgareddau newydd. Er hyn wrth i’r merched gwneud y gweithgareddau yma maent yn datblygu eu hyder a’r parodrwydd i dreialu pethau newydd.
Trafodwyd yr her mae hi’n wynebu wrth sicrhau bod athrawon yn cynllunio’n effeithiol yn yr awyr agored. Nodwyd bod llawer o athrawon yn gweld hi’n anodd cynllunio gwersi perthnasol a phwrpasol yn yr awyr agored. O ganlyniad felly crëwyd pwynt pŵer yn esbonio’r hyn gallai athrawon gynllunio i ddigwydd yn yr awyr agored er mwyn sicrhau pwrpas. Dangoswyd enghraifft o’r ardd plannu. Nodwyd bod y dysgwyr yn dysgu sut i ofalu am bethau byw ar hyn y mae’n nhw angen er mwyn tyfu. Er hyn roedd y gweithgareddau yn dibynnu ar y tywydd, os oedd glaw trwm ni fyddai’r dysgwyr yn mynd tu fas i’r ardd. Byddai arweinwr yr ysgol coedwig yn dadlau yn erbyn hyn  a gallai unrhyw un weithio tu fas ym mhob tywydd. Cefnoga ymarferwyr o Scandanafia fel y nodwyd gan Education Scotland (anhysbys) nid oes fath beth a thywydd gwael, dillad addas ac yr ymddygiad cywir yw’r unig beth sydd angen.
Her arall trafodwyd oedd sicrhau bod digon o adnoddau o safon gellir defnyddio. Yn yr ysgol roedd adnoddau i bob blwyddyn ond nodir byddai athrawon yn gadael yr adnoddau allan ym mhob tywydd ac o ganlyniad bydda’i adnoddau yn torri. O ganlyniad bydd rhaid prynu mwy o adnoddau er mwyn sicrhau ardal allanol cynaliadwy. Gofynnir i gwmnïau lleol rhoi arian i’r ysgol er mwyn prynu adnoddau gellir defnyddio er mwyn cyfoethogi’r gwersi awyr agored. Yna bydd yr ysgol yn ceisio arddangos yr holl waith gwnaethpwyd gan ddefnyddio’r offer ar arddangosfa. Yn ogystal arddangosir y gwaithi i’r rhieni er mwyn derbyn eu cefnogaeth nhw. Yn gyd fynd ag arddangos y gwaith i’r rhieni hoffwyd ceisio mynd a’r rhieni i’r ysgol goedwig er mwyn iddyn  nhw weld y buddion i addysgu yn yr awyr agored. Noda Education Scotland (anhysbys) eu bod yn hanfodol i sicrhau bod rhieni yn rhan o’r addysgu yn yr awyr agored er mwyn iddyn nhw ddeall yn addysg mae eu plant nhw’n derbyn yn yr awyr agored.

























Pennod 5 – Casgliad
I gloi felly credwyd bod addysgu yn yr awyr agored yn hanfodol i sicrhau cynnydd a datblygiad y dysgwyr. Gwelwyd o’r holl ddata a gasglwyd mai’r awyr agored yn sicrhau bod dysgwyr yn mwynhau dysgu ac eisiau dysgu, maent yn dangos ymrwymiad a hunan hyder wrth wneud gweithgareddau. Gwelwyd yn ogystal pwysigrwydd sicrhau bod rhieni yn deall gwerth addysgu yn yr awyr agored nid yn unig ar gyfer datblygiad academaidd eu plant, ond i godi hunan hyder a hunan barch hefyd. Cytuna YAPADGOaS (2009) wrth ddweud bod y cynnydd mwyaf yn digwydd pan mae athrawon a rhieni/gofalwyr yn cydweithio er mwyn sicrhau’r addysg gorau posib.
Dysgwyd llawer am y maes wrth gynnal cyfweliadau, arsylwadau a holiaduron, yn ogystal â chael mewnwelediad i’r addysg mae’r dysgwyr yn derbyn yn yr awyr agored. Fel ymarferydd y dyfodol cytunwyd bod addysg yn yr awyr agored yn hanfodol er mwyn sicrhau datblygiad plentyn. Credwyd bod angen i bob plentyn profi’r byd natur sydd o’u chwmpas a derbyn y cyfleuoedd i arbrofi, a chymryd risg yn yr awyr agored. Byddant yn dysgu am y tywydd a’r tymhorau, planhigion ac anifeiliaid (YAPADGOaS, 2009) yn ogystal â gwella’i hiechyd ar yr un tro. Mae’n glir bod dysgwyr y dyfodol yn gwario gormod o amser tu fewn ar dechnoleg ddigidol, tra dyle nhw fod allan yn yr awyr iach. Swydd athrawon a rhieni yw gwthio’r dysgwyr i fod tu fas gan eu bod yn datblygu eu creadigrwydd a’i iechyd sy’n hanfodol i ddatblygu (Sorrel, 2017).
Deallwyd bod ysgolion yn brin o le ac arian ond fel y noda Education Scotland (anhysbys) gellir defnyddio hen deiar neu bot flodau wrth adnewyddu’r ardaloedd allanol ac o’r profiad yma bydd dysgwyr yn dysgu am ailddefnyddio ac ailgylchu sy’n bwnc llosg yn ddiweddar.
Yn sicr fel athrawes y dyfodol dysgwyd llawer wrth wneud yr ymchwiliad. Hoffwyd parhau i ymchwilio yn fwy i’r maes er mwyn addysgu sut mae ysgolion ledled y wlad yn gwneud defnydd o’r awyr agored. Yn sicr credwyd yn gryf bod yr awyr agored yn ffordd hynod o dda er mwyn sicrhau cynnydd ym mhob plentyn. Yn parhau fel ymarferydd hoffwyd treialu ysgol coedwig a derbyn y gymwysterau i redeg sesiynau er mwyn addysgu i blant yr ysgol gynradd wir bwysigrwydd yr awyr agored a’r natur o’u chwmpas.
Credwyd bod addysgu yn yr awyr agored yn bwnc sydd wir angen cael eu datblygu yng Nghymru. Bydd yn  sicrhau bod pob unigolyn yn derbyn yr addysg gorau phosib, ac yn datblygu i fod yn unigolion iach a hyderus sy’n deall pwysigrwydd dysgu yn yr awyr agored (Donaldson, 2015).

